TRUE ปังธงชิง Market share หวังชนะคู่แข่งขาดลอย!
TRUE ปังธงชิง Market share หวังชนะคู่แข่งขาดลอย!
25 พ.ย. 2559

ผู้สื่อข่าวรายงานว่า ราคาหุ้นบริษัท ทรู คอร์ปอเรชั่น จำกัด (มหาชน) หรือ TRืUE ล่าสุด ณ เวลา 15.01 น. อยู่ที่ 7.20 บาท บวก 0.05 หรือ 0.70% สูงสุดที่ 7.25 บาท ต่ำสุดที่ 7.15 บาท ด้วยมูลค่าซื้อขาย 175.72 ล้านบาท
ขณะที่ นายสุกิจ อุดมศิริกุล กรรมการผู้จัดการและหัวหน้าฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า การแย่งส่วนแบ่งการตลาดที่ดุเดือนระหว่างปี 59-61 ของค่ายโทรศัพท์มือถือยังคงดำเนินต่อไป เพราะเป็นช่วงที่มีบริการใหม่อย่าง data เกิดขึ้น และมีการเปลี่ยนแปลงโครงสร้างคลื่นของอุตสาหกรรม และถึงแม้ว่าการแข่งขันจะยังคงดุเดือดแต่ส่วนแบ่งการตลาดของ TRUE กลับเพิ่มขึ้นอย่างต่อเนื่อง
 

 
โดยไตรมาส3/59 อยู่ห่างจากคู่แข่งเบอร์2 เพียง 220bps เท่านั้น ทั้งนี้ในช่วง 1-2 เดือนที่ผ่านมา เริ่มเห็นการขยับตัวรอบใหญ่ของ TRUE ผ่านกลุ่ม CP อีกครั้ง เพื่อแย่งชิงความสามารถในการแข่งขันมาจากคู่แข่ง ดังนี้
1. ออกโปรโมชั่น “ซูเปอร์ซิม” ที่แจก stamp 7-11 เท่ากับเป็นการเริ่ม subsidy สินค้าอุปโภค บริโภคเป็นครั้งแรก
2. ออกโปรโมชั่น “Hero cash” ร่วมกับ Ascend Nano และ 7-11 (Ascend Money เป็นบริษัทภายใต้ CP Group ที่ Alibaba เพิ่งเข้าซื้อ 20%) ทั้งนี้ Hero cash คือการปล่อย Nano finance ของ Ascend Money ผ่านการใช้ CPALL Channel โดยที่ลูกค้าที่อยากได้ loan จำเป็นต้องใช้ SIM TRUE  
ขณะที่แพ็กเกจนี้แม้จะยังมีขนาดเล็กและไม่ได้กระทบกับตลาดมากนัก แต่มีความน่าสนใจตรงที่เป็นบริการที่สร้างบนความแข็งแกร่งเฉพาะตัวของกลุ่ม CP ซึ่งคู่แข่งเลียนแบบไม่ได้ และเป็น business model ที่มีโอกาสเสริมสร้างมูลค่าเพิ่มให้ผู้เล่นในกลุ่มทั้งหมด (Mutual benefits) ดังนี้
1. CPALL กับโอกาสได้เพิ่มยอดขาย และเพิ่มค่าบริการใหม่ๆ
2. TRUE กับโอกาสเพิ่มส่วนแบ่งการตลาด prepaid ที่ยังอ่อนแอ โดยเฉพาะอย่างยิ่งในต่างจังหวัด (ได้ netadds)
3. Ascend (CP group) กับโอกาสการสร้างธุรกิจใหม่
โดยการขยับตัวดังกล่าวสะท้อนให้เห็นว่าการแข่งขันในกลุ่มมือถือยังดุเดือดและจะดุเดือดยิ่งขึ้น การสมมติให้การแข่งขันลดลง ไม่สมเหตุสมผล โดยทิศทางการแข่งขันต่อไปนี้ จะไม่ใช่เพียงแค่การ subsidy เครื่องเท่านั้น แต่จะเริ่มไปสู่ consumer products รวมถึงการปล่อย loan ภาพของการแข่งขันที่รุนแรงจะยังคงลากยาวไปในปี 60 เป็นอย่างน้อย หรือ จนกว่า TRUE จะกลายมาเป็นเบอร์2 ที่ชนะขาดเบอร์3 ซึ่งเป็นเหตุผลหลักที่ทำให้ยังแนะนำนักลงทุนหลีกเลี่ยงกลุ่ม Telecom
ทั้งนี้ภายใต้ภาวะดังกล่าว เมื่อตลาดถูกจำกัดการเติบโตจากการแข่งขันที่ดุเดือด แต่ยังชอบ TRUE เนื่องจากส่วนแบ่งการตลาดยังโตได้ต่อเนื่อง (สะท้อนการมีรายได้เพิ่มจริง) จากฐานลูกค้าที่ยังต่ำ การมีพลังหนุนจากผู้ถือหุ้นอย่าง CP และ China Mobile ชัดเจน และการถือครองโครงสร้างคลื่นระยะยาวที่แข็งแกร่งไปอีก 15 ปี แนะนำ ซื้อ สำหรับการลงทุนระยะยาว ที่ราคาพื้นฐาน 10.30 บาทต่อหุ้น
โดยมองว่า คู่แข่งอย่าง ADVANC และ DTAC ต้องเร่งหา business model มารับมือกับการขยับที่ดูเหมือนจะเล็กแต่ไม่เล็กรอบนี้ของ TRUE หากทำไม่ได้ โอกาสที่ส่วนแบ่งการตลาดจะไหลไปหา TRUE เร็วขึ้นจะเกิดขึ้น ปัจจุบันแนะนำ ถือ ADVANC และให้รอสะสมหลังงบไตรมาส 4/59 หรือที่ราคา บวกหรือลบ 140 บาท (ที่เชื่อว่า downside จำกัดมากแล้ว) และแนะนำขาย DTAC (จากการเป็นผู้แพ้ในตลาด data และการไม่มี convergence ที่ดีเพียงพอ)
 
 